VIGAN CITY --- Tallo a private first class, maysa a corporal ken ti platoon leader iti 41st Infantry Batallion iti Philippine Army ti nadundunor iti engkuwentro da kadagiti rebelde a New People's Army iti boundary ti Lenneng, Baay- Licuan ken Lacub, Abra.
Ti Platoon leader ket ni 1st Lt. Jandon Ihoc a napaltogan ti makinkanawan a saka ken bakrang na; Corporal Femmie Agcaoili, nagsagaba iti tama ti paltog ti bakrang na; dagiti Private First Class Eulysis Ancheta, napaltogan ti bakrang na , Bryan Apalin ken Mark Joel Calweng.
Kakaruan ti dunor ket ni Ancheta a kinasapulan na pay iti naoperar.
Maibasar iti imbestigasyon, nagresponde ti grupo ni Ihoc iti pulong dagiti residente nga adda iti nasurok a sangapulo a rebelde nga agdawdawat iti taraon kadakuada.
Iti panagresponde da, nagpipinaltog dagiti soldado ken dagiti rebelde a nagbayag iti sangapulo a minutos.
Saan pay a nakumpirmaran no amno iti nadundunor kadagiti rebelde.
ilo_Latn ilo_Latn ilo_Latn ilo_Latn ilo_Latn ilo_Latn